Document ID: 32007R0305

KOMISIJOS REGLAMENTAS (EB) Nr. 305/2007
2007 m. kovo 21 d.
nustatantis laikinas nuo reglamentų (EB) Nr. 2402/96, (EB) Nr. 2375/2002, (EB) Nr. 2305/2003, (EB) Nr. 969/2006 ir (EB) Nr. 1918/2006 leidžiančias nukrypti nuostatas dėl 2007 m. saldžiųjų bulvių, manijokų krakmolo, grūdų ir alyvuogių aliejaus importo pagal tarifines kvotas licencijų paraiškų pateikimo ir jų išdavimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. birželio 18 d. Tarybos reglamentą (EB) Nr. 1095/1996 dėl nuolaidų, pateiktų CXL sąraše, parengtame užbaigus derybas dėl GATT XXIV.6 straipsnio, įgyvendinimo (1), ypač į jo 1 straipsnio 1 dalį,
atsižvelgdama į 1996 m. gegužės 13 d. Tarybos sprendimą 96/317/EB dėl išvados apie konsultacijų su Tailandu pagal GATT XXIII straipsnį rezultatus (2),
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (3), ypač į jo 12 straipsnio 1 dalį,
atsižvelgdama į 2004 m. balandžio 29 d. Tarybos reglamentą (EB) Nr. 865/2004 dėl bendro alyvuogių aliejaus ir valgomųjų alyvuogių rinkos organizavimo ir iš dalies keičiantį Reglamentą (EEB) Nr. 827/68 (4), ypač į jo 10 straipsnio 4 dalį,
kadangi:
(1)
1996 m. gruodžio 17 d. Komisijos reglamente (EB) Nr. 2402/96, atidarančiame tam tikras metines tarifines kvotas, taikomas saldžiosioms bulvėms ir krakmolui iš manijoko, ir nustatančiame jų administravimą (5), yra numatytos specialios nuostatos dėl saldžiųjų bulvių, importuojamų pagal kvotas 09.4014 ir 09.4013 ir manijokų krakmolo, importuojamo pagal kvotą 09.4065, importo licencijų paraiškų pateikimo ir jų išdavimo.
(2)
2002 m. gruodžio 27 d. Komisijos reglamente (EB) Nr. 2375/2002, atidarančiame trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatančiame jų administravimą (6), 2003 m. gruodžio 29 d. Komisijos reglamente (EB) Nr. 2305/2003, atidarančiame miežių importo iš trečiųjų šalių tarifines kvotas ir numatančiame jų administravimą (7), ir 2006 m. birželio 29 d. Komisijos reglamente (EB) Nr. 969/2006, kuriuo atidaroma kukurūzų importo iš trečiųjų šalių Bendrijos tarifinė kvota ir numatomas jos administravimas (8), yra numatytos specialios nuostatos dėl paprastųjų kviečių, išskyrus aukštos kokybės paprastuosius kviečius (kvotos 09.4123, 09.4124 ir 09.4125), miežių (kvota 09.4126) ir kukurūzų (kvota 09.4131) importo licencijų paraiškų pateikimo ir jų išdavimo.
(3)
2006 m. gruodžio 20 d. Komisijos reglamente (EB) Nr. 1918/2006, atidarančiame Tuniso kilmės alyvuogių aliejaus tarifinę kvotą ir nustatančiame jos administravimą (9), yra numatytos specialios nuostatos dėl alyvuogių aliejaus importo pagal kvotą 09.4032 licencijų paraiškų pateikimo ir jų išdavimo.
(4)
Atsižvelgiant į 2007 metų nedarbo dienas, reikėtų dėl tam tikrų laikotarpių leisti nukrypti nuo reglamentuose (EB) Nr. 2402/96, (EB) Nr. 2375/2002, (EB) Nr. 2305/2003, (EB) Nr. 969/2006 ir (EB) Nr. 1918/2006 nurodytų importo licencijų paraiškų pateikimo ir šių licencijų išdavimo datų, kad būtų laikomasi pagal tas kvotas nustatytų kiekių.
(5)
Šiame reglamente numatytos priemonės atitinka Javų vadybos komiteto bei Alyvuogių aliejaus ir valgomųjų alyvuogių vadybos komiteto per jungtinį posėdį priimtą nuomonę,
PRIĖMĖ ŠĮ REGLAMENTĄ:
1 straipsnis
1. Nukrypstant nuo Reglamento (EB) Nr. 2402/96 3 straipsnio, saldžiųjų bulvių importo pagal kvotas 09.4014 ir 09.4013 licencijų paraiškos 2007 m. negali būti teikiamos po 2007 m. gruodžio 18 d.
2. Nukrypstant nuo Reglamento (EB) Nr. 2402/96 8 straipsnio 1 dalies, saldžiųjų bulvių importo pagal kvotas 09.4014 ir 09.4013 licencijos, kurias prašoma išduoti I priede nurodytomis datomis, išduodamos minėtame I priede nurodytomis datomis, jeigu priimamos priemonės taikant Komisijos reglamento (EB) Nr. 1301/2006 (10) 7 straipsnio 2 dalį.
2 straipsnis
1. Nukrypstant nuo Reglamento (EB) Nr. 2402/96 9 straipsnio pirmos pastraipos, manijokų krakmolo importo pagal kvotą 09.4065 licencijų paraiškos 2007 m. negali būti teikiamos po 2007 m. gruodžio 18 d.
2. Nukrypstant nuo Reglamento (EB) Nr. 2402/96 13 straipsnio 1 dalies, manijokų krakmolo importo pagal kvotą 09.4065 licencijos, kurias prašoma išduoti II priede nurodytomis datomis, išduodamos minėtame II priede nurodytomis datomis, jeigu priimamos priemonės taikant Reglamento (EB) Nr. 1301/2006 7 straipsnio 2 dalį.
3 straipsnis
1. Nukrypstant nuo Reglamento (EB) Nr. 2375/2002 5 straipsnio 1 dalies antros pastraipos, paprastųjų kviečių, išskyrus aukštos kokybės paprastuosius kviečius, importo pagal kvotas 09.4123, 09.4124 ir 09.4125 licencijų paraiškos 2007 m. negali būti teikiamos po 2007 m. gruodžio 17 d.
2. Nukrypstant nuo Reglamento (EB) Nr. 2305/2003 3 straipsnio 1 dalies antros pastraipos, miežių importo pagal kvotą 09.4126 licencijų paraiškos 2007 m. negali būti teikiamos po 2007 m. gruodžio 17 d.
3. Nukrypstant nuo Reglamento (EB) Nr. 969/2006 4 straipsnio 1 dalies antros pastraipos, kukurūzų importo pagal kvotą 09.4131 licencijų paraiškos 2007 m. negali būti teikiamos po 2007 m. gruodžio 17 d.
4 straipsnis
Nukrypstant nuo Reglamento (EB) Nr. 1918/2006 3 straipsnio 3 dalies, alyvuogių aliejaus importo pagal kvotą 09.4032 licencijos, kurias prašoma išduoti 2007 m. balandžio 2 d. (pirmadienį) arba balandžio 3 d. (antradienį), išduodamos balandžio 13 d. (penktadienį), jeigu priimamos priemonės taikant Reglamento (EB) Nr. 1301/2006 7 straipsnio 2 dalį.
5 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. kovo 21 d.

Labels: 3
17
15